**REGULAMENT DE ORGANIZARE ŞI DESFĂŞURARE**

**A ACTIVITĂŢILOR ŞTIINŢIFICE, METODICE ŞI CULTURALE**

**DIN UNITĂŢILE DE ÎNVĂŢĂMÂNT ALE JUDEŢULUI OLT**

**pentru anul școlar 2024 - 2025**

**CUPRINS:**

I. BAZA LEGALĂ

II. PRECIZĂRI GENERALE

III. SELECŢIE

IV. DESFĂŞURARE

ANEXA - PROIECTUL EDUCATIV AL UNEI ACTIVITĂŢI DE PERFECŢIONARE  **a C.C.D. Olt**

**I. BAZA LEGALĂ**

Prezentul regulament a fost emis în conformitate cu:

**1.** Legea învățământului preuniversitar nr.198/2023

**2.** Regulamentul de organizare şi funcționare a Casei Corpului Didactic - OMECTS nr. 5554/2011;

**3.** Regulamentul de Ordine Interioară al Casei Corpului Didactic Olt avizat de C.A. al CCD Olt ;

**II. PRECIZĂRI GENERALE**

**Art. 1** În temeiul actualului Regulament, se consideră activități științifice, metodice și culturaleurmătoarele: ***simpozioane, mese rotunde, conferinţe, dezbateri, workshop-uri, seminarii*.**

**Art. 2** Activitățile științifice, metodice şi culturalese pot organiza la nivel:

a) **local** (unitate de învăţământ, un grup de unităţi de învăţământ din aceeaşi localitate);

b) **judeţean** (cu participarea a 10 unităţi de învăţământ din judeţ);

c) **interjudeţean/zonal** (cu participarea unităţilor de învăţământ din cel puţin 4 judeţe);

d) **naţional** (cu participarea unităţilor de învăţământ din cel puţin 10 judeţe);

e) **internaţional** (cu participarea a cel puţin 3 țări străine şi România).

**Art. 3** Toate activităţile ştiinţifice, metodice şi culturale organizate de către unităţile de învăţământ vor respecta cerinţele cuprinse în prezentul regulament pentru a putea fi recunoscute de către CCD Olt.

a) O unitate școlară poate depune **maxim 4 proiecte de activități științifice, metodice şi culturale** de nivel diferit pe parcursul unui an şcolar.

b) Activităţile ştiinţifice, metodice şi culturale la nivel local vor fi organizate de unitățile de învățământ în mod independent.

c) Activităţile ştiinţifice, metodice şi culturale organizate de către unităţile de învăţământ la nivel judeţean, interjudeţean, naţional şi internaţional vor fi evaluate şi avizate de Casa Corpului Didactic Olt. Calendarul acestora va fi transmis către Ministerul Educației şi postat pe site-ul www.ccdolt.ro

**III. SELECŢIE**

**Art. 4** Unităţile de învăţământ care doresc să organizeze diverse activităţi ştiinţifice, metodice şi culturale vor depune la CCD Olt, până la data de **14 octombrie 2024**, proiectul activităţii ştiinţifice, metodice şi culturale (Anexa 1), două exemplare, în vederea avizării.

 **Art. 5** Comisia de evaluare a propunerilor de activităţi ştiinţifice, metodice şi culturalela nivel judeţean, interjudeţean, naţional şi internaţional va fi formată din: director CCD Olt, un reprezentant ISJ Olt și trei membri, din care un reprezentant al unităților școlare. Perioada de evaluare 15.10.2024 – 21.10.2024

**Art. 6** Activităţile ştiinţifice, metodice şi culturale organizate la nivel judeţean, interjudeţean, național, internațional care vor avea avizul CCD Olt vor fi incluse în Calendarul activităţilor științifice, metodice şi culturale al CCD şi ISJ Olt şi vor fi afişate pe site-urile CCD şi ISJ Olt, până la data de 31 octombrie 2024.

**IV. DESFĂŞURARE**

**NOTĂ: Activitățile se vor desfășura atât față în față, cu respectarea normelor de distanțare cât si online.**

**Art. 7 a)** Numărul minim de lucrări pentru fiecare simpozion/conferință/masă rotundă/dezbatere/ workshop/seminar este de 30 pe secţiune, numărul maxim de secţiuni fiind 3, pentru activitățile judeţene şi interjudeţene.

**NOTĂ: Se recunoaşte caracterul judeţean/interjudeţean al acțiunii pentru minim 30 de lucrări, respectiv participanţi. Sub acest număr acţiunea va fi considerată locală. CCD Olt va certifica participarea efectivă, confirmată de listele de prezenţă semnate de către directorul unităţii organizatoare*.***

**b)** Pentru activităţile naţionale numărul maxim de lucrări pentru fiecare simpozion/conferinţă/masă rotundă/dezbatere/work-shop/seminar este de 30 pe secţiune, numărul maxim de secţiuni fiind 4.

**NOTĂ: Se recunoaşte caracterul naţional al acţiunii pentru minim 60 de lucrări, respectiv participanţi. Sub acest număr acţiunea va fi considerată interjudeţeană cu participare naţională. CCD Olt va certifica participarea efectivă, confirmată de listele de prezenţă semnate de către directorul unităţii organizatoare.**

**c)** Pentru activităţile internaţionale numărul maxim de lucrări pentru fiecare simpozion/conferinţă/masă rotundă/dezbatere/work-shop/seminar este de 30 pe secţiune, numărul maxim de secţiuni fiind 4.

**NOTĂ: Se recunoaşte caracterul internaţional al acţiunii pentru minim 90, maxim 120 lucrări, respectiv participanți. Sub aceste limite, acţiunea va fi considerată naţională cu participare internaţională. CCD Olt va certifica participarea efectivă, confirmată de listele de prezenţă semnate de către directorul unităţii organizatoare.**

**Art. 8** Lucrările se vor încadra în urmatoarele cerinţe:

a) Vor avea între 2-4 pagini în format A4;

b) Vor fi scrise in Microsoft Word cu caractere Times New Roman*,* cu diacritice, corp de litera 12, tehnoredactate la 1,5 rânduri;

c) Conţinutul lucrării trebuie să vizeze aspecte cu un grad de interes ridicat din tematica propusă, să aibă originalitate, să cuprindă experienţe personale şi să respecte legislaţia în vigoare privind drepturile de autor.

d) Fiecare lucrare va conține obligatoriu:

1. bibliografie: autor, titlu, editură, localitate, an;

2. un rezumat de maximum ½ pagină.

e) Lucrarea se va înainta organizatorilor pe suport scris şi electronic în termenele stabilite prin regulamentul de organizare şi desfășurare, elaborat de aceștia.

**Art. 9** Fiecare lucrare poate avea unul sau doi autori.

**Art. 10** Fondurile pentru derularea activităţilor ştiinţifice, metodice şi culturalepot proveni din sponsorizări, venituri proprii.

**Art. 11** Pentru participanţii la activităţile ştiinţifice, metodice şi culturale recunoscute de CCD Olt se vor emite diplome/certificate de participare. Diplomele/certificatele de participare vor fi personalizate cu elementele de identitate vizuală ale instituţiilor partenere implicate în organizarea evenimentului (sigla, semnătura, ştampila).

**Art. 12** În cazul în care sunt doi coautori pentru o lucrare, fiecare va primi diplomă/certificat, cu condiţia participării efective la activitatea ştiinţifică, metodică şi culturală.

**Art. 13 Calitatea de responsabil/organizator/coordonator/moderator al activităţii ştiinţifice, metodice şi culturale va fi certificată de către directorul unităţii şcolare organizatoare**.

**Art. 14** Activităţile ştiinţifice, metodice şi culturale vor fi monitorizate/evaluate de un reprezentant al CCD Olt. Coordonatorul activității va informa cu 48 ore înainte CCD Olt, locația, ora și modul de desfășurare a activității.

**Art. 15** Pentru validarea activității coordonatorul activității va întocmi un **raport final** (în format scris şi electronic), Anexa 3, însoţit de fotografii, pe care îl va depune la sediul Casei Corpului Didactic Olt, în termen de o săptămână de la finalizare, **nu mai târziu de 01.07.2025**. Raportul va cuprinde date sintetice despre impactul activităților asupra beneficiarilor direcți a grupului țintă și a școlii organizatoare, modalitatea și indicatorii de evaluarea a acestor rezultate, aspecte ce vizează diseminarea și sustenabilitatea proiectului, număr de participanți, cost per participant.

**Art. 16** Lucrările prezentate în cadrul activităţii ştiinţifice, metodice şi culturalese vor arhiva în format scris şi electronic la unitatea de învăţământ organizatoare, pe o perioadă de un an şcolar.

**Art. 17** (1) Documentaţia aferentă organizării oricărei activităţi ştiinţifice, metodice şi culturaleva cuprinde:

a. proiectul educativ şi regulamentul de organizare şi desfășurare a activității (vezi Anexa 1), avizate de către directorul unităţii organizatoare – un exemplar va rămâne în baza de date a CCD Olt;

b. protocoalele de colaborare (Anexa 2) semnate vor fi atașate dosarului activității în ziua desfăşurării- unde este cazul– un exemplar va rămâne în baza de date a CCD Olt;

c. Contracte de sponsorizare (dacă e cazul);

d. Kit-ul de marketing (comunicate de presă, articole presă, apariţii mass-media etc.)

(2) **Documentația precizată la aliniatul (1), literele b, c, d nu trebuie depusă la CCD Olt, ci trebuie înregistrată la sediul instituției organizatoare**.

**N.B. Nerespectarea acestor cerinţe, în totalitate şi întocmai, atrage după sine nerecunoaşterea de către CCD Olt a activităţii ştiinţifice, metodice şi culturale respective.**

**Anexa 1**

 AVIZAT,

Director CCD Olt,

Marius BĂLAȘA

**PROIECTUL ACTIVITĂŢII METODICE, ŞTIINŢIFICE ŞI CULTURALE**

(titlul şi tipul activităţii)

**A. INFORMAŢII DESPRE INSTITUŢIA ORGANIZATOARE**

Numele instituţiei organizatoare:

Date de contact instituţie (adresa, nr. de telefon/fax, e-mail, site) :

Echipa de coordonare a activităţii :

Persoana de contact – membru al echipei de coordonare : (nume şi prenume, funcţie, date de contact)

**B. INFORMAŢII GENERALE DESPRE ACTIVITATEA ȘTIINȚIFICĂ, METODICĂ ȘI CULTURALĂ**

Titlul activității:

Tipul activităţii principale (simpozioane, mese rotunde, conferinţe, dezbateri, work-shop-uri, seminarii):

 în care se încadrează activitatea de perfecţionare - nivel judeţean/interjudeţean/ naţional/ internaţional;

Număr de cadre didactice participante (conform art.7, lit. a, b,c);

Parteneri:

Invitaţi:

Locaţia:

**C. PREZENTAREA ACTIVITĂŢII**

 Argument, justificare, context (analiza de nevoi)- max. 1000 de caractere

 Obiectivul general al activităţii/Scopul:

 Obiectivele specifice ale activităţii:

 Grupul-ţintă:

 Durata :

 Descrierea activităţii (trebuie să conţină informaţiile de mai jos pentru fiecare acţiune derulată în vederea organizării activităţii propuse: obligatoriu acţiuni de proiectare, organizare, desfăşurare, monitorizare/evaluare

 Descrieţi rezultatele aşteptate ca urmare a implementării activităţii**,** modalitatea şi indicatorii de evaluare a acestor rezultate

 Menţionaţi activităţile de promovare/mediatizare şi de diseminare pe care intenţionaţi să le realizaţi în timpul implementării activităţii metodice, ştiinţifice şi culturale propusă şi după încheierea acesteia (kit-ul de marketing: comunicate de presă, articole presă, apariţii mass-media etc.)

 Specificaţi care sunt partenerii implicaţi în proiect şi arătaţi în ce constă parteneriatul cu comunitatea locală, cu altă şcoală şi/sau cu o firmă/companie locală sau organizaţie dacă este cazul (cel mult o pagină).

**D. INFORMAŢII DE NATURĂ ORGANIZATORICĂ ŞI FINANCIARĂ :**

**a) Deviz estimativ**

|  |  |  |
| --- | --- | --- |
| **Nr. crt.** | **Descrierea cheltuielilor** | **Sursa de finanţare** |
|  |  |  |
|  |  |  |
|  |  |  |
| **TOTAL:**  |

**b) Mod de certificare/participare: adeverință de participare, diplomă de participare**

DIRECTOR

(unitate de învăţământ)

-semnătură şi ştampilă

**Anexa 2**

Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr. CCD Olt \_\_\_\_\_\_\_\_\_\_\_\_\_\_\_\_\_\_\_\_\_\_\_

**ACORD DE PARTENERIAT**

**în cadrul activității(titlul și tipul activității)**

**„ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

încheiat astăzi, \_\_\_\_\_\_\_\_\_\_\_\_\_\_\_ , între:

**I.PĂRŢILE CONTRACTANTE:**

***1. \_\_\_\_\_\_\_\_\_\_\_\_\_\_\_\_\_\_\_\_\_\_***, cu sediul în \_\_\_\_\_\_\_\_\_, str. \_\_\_\_\_\_\_\_\_\_\_, nr.\_\_\_\_, jud. Olt, reprezentat prin**\_\_\_\_\_\_\_\_\_\_**, director, și **\_\_\_\_\_\_\_\_\_\_\_\_\_**, în calitate de coordonatori al proiectului **„\_\_\_\_\_\_\_\_\_\_\_”;**

***2.* CASA CORPULUI DIDACTIC OLT*,*** cu sediul în Slatina, str. Ionașcu, nr. 38, jud. Olt, reprezentată prin director, Marius BĂLAȘA, în calitate de partener al proiectului.

**I. OBIECTUL CONTRACTULUI:**

Prezentul acord are ca obiect crearea unui climat de colaborare în cadrul proiectului, parteneriat care să conducă la realizarea obiectivelor propuse.

**II . GRUP ŢINTĂ:**

**III. OBIGAŢIILE PĂRŢILOR**

Unitatea de învăţământ **aplicantă** se obligă:

-

-

Unitatea **parteneră** se obligă:

- să promoveze/mediatizeze activitatea(proiectul) pe canalele de comunicare ale CCD Olt;

- să monitorizeze/evalueze activitatea;

- să pună la dispoziția participanților aparatura tehnică necesară(dacă este necesar);

- să asigure spațiul corespunzător desfășurării activității(dacă este necesar);

- să elibereze împreună cu instituția organizatoare diplome participanților la activitate/proiect;

- să elibereze adeverință coordonatorului activității/proiectului.

Partenerii se obligă să colaboreze pe toată durata proiectului pentru ca acesta să se deruleze conform scopului stabilit.

**IV. DURATA ACORDULUI**

Acordul de parteneriat intră în vigoare la data semnării acestuia şi este valabil pe perioada \_\_\_\_\_\_.

**V. ÎNCETAREA ACORDULUI**

 Acordul încetează în următoarele cazuri:

* cu acordul părţilor;
* la nerespectarea obligaţiilor menţionate mai sus.

**VI. DISPOZIŢII FINALE**

 Orice neînţelegere privind executarea clauzelor Acordului de parteneriat se rezolvă pe cale amiabilă.

 Modificarea prezentului acord se face prin înţelegerea părţilor.

 Prezentul Acord de parteneriat se încheie în 2 exemplare, câte unul pentru fiecare parte.

 DIRECTOR, DIRECTOR,

 Marius BĂLAȘA